OpenLLM-France/wikimedia huggingface dataset:
# Galena (Illinois)

Galena és una població dels Estats Units a l'estat d'Illinois. Segons el cens del 2000 tenia 3.460 habitants.

## Demografia

Segons el cens del 2000, Galena tenia 3.460 habitants, 1.570 habitatges, i 893 famílies. La densitat de població era de 358,2 habitants/km².
Dels 1.570 habitatges en un 20,8% hi vivien nens de menys de 18 anys, en un 45,7% hi vivien parelles casades, en un 8% dones solteres, i en un 43,1% no eren unitats familiars. En el 37,2% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,81.
Per edats la població es repartia de la següent manera: un 18,7% tenia menys de 18 anys, un 8,3% entre 18 i 24, un 24,4% entre 25 i 44, un 26,4% de 45 a 60 i un 22,3% 65 anys o més.
L'edat mediana era de 44 anys. Per cada 100 dones de 18 o més anys hi havia 88,5 homes.
La renda mediana per habitatge era de 36.103 $ i la renda mediana per família de 44.063 $. Els homes tenien una renda mediana de 32.172 $ mentre que les dones 19.670 $. La renda per capita de la població era de 19.773 $. Aproximadament el 4,3% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Galena». American Fact Finder. Oficina del Cens dels Estats Units, 12-01-2010.
# Thirasia

Thirasia (grec: Θηρασία o Θηρασιά) o Teràsia (grec antic: Θηρασία) és una illa grega de l'arxipèlag de Thira o Santorí, a les illes Cíclades. Es tracta d'una illa separada de Santorí per l'Erupció minoica al segon mil·lenni aC. Actualment té una superfície d'uns 9 km² i una població d'uns 300 habitants.
Abans de l'erupció minoica, el volcà formava una gran illa rodona que, després de l'erupció al segle xviii aC, va romandre partida i va donar l'actual configuració geogràfica a l'arxipèlag, amb l'illa gran de Santorí, les dues que formen la caldera volcànica, la petita Aspronisi i Thirasia.
En època clàssica, Teràsia ja era habitada, però era una illa de poca entitat i depenia políticament de Tera, una illa de població dòria. Les restes de l'antiga població han estat identificades a la zona nord de l'illa.

## Poblacions

La població principal, anomenada Thirasia o Manolàs, està situada a la costa oriental de l'illa, dalt del penya-segat que mira cap al cràter, i acull bona part de la població. A baix hi ha el port de Korfos (Ormos Korfou), que solament funciona com a port de pescadors; el port comercial i de passatgers es troba al nord de l'illa, i rep el nom d'Hàgia Irini (Santa Irene). Finalment, a poca distància de Manolàs hi ha la petita població de Potamós.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 897. ISBN 9788441224223.
* 1 2 Smith, William (ed.). «Thera». Dictionary of Greek and Roman Geography (1854). [Consulta: 14 gener 2023].
* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 784.
# Figueirense Futebol Clube

El Figueirense Futebol Clube és un club de futbol brasiler de la ciutat de Florianópolis a l'estat de Santa Catarina. El nom del club prové del barri (al centre de la ciutat) on està situat el club.

## Història

El club fou fundat el 12 de juny de 1921 amb el nom de Figueirense Foot-ball Club. El 1932 guanyà el seu primer campionat estatal, iniciant l'època daurada del club durant els anys 30. L'any 1972 el club finalitzà amb un període de trenta anys en el que no guanyà cap títol. Un nou període negre de 17 anys sense títols és trencat el 1994 amb un nou campionat estatal. L'any 1995 guanyà el Torneio Mercosul (no s'ha de confondre amb la Copa Mercosur) a Santa Catarina. El seu primer títol (i únic a data de 2006) títol internacional. El 2001 fou finalista del campionat brasiler de segona divisió, aconseguint l'ascens a primera divisió.

## Palmarès

* 1 Torneio Mercosul: 1995
* 18 Campionat catarinense: 1932, 1935, 1936, 1937, 1939, 1941, 1972, 1974, 1994, 1999, 2002, 2003, 2004, 2006, 2008, 2014, 2015, 2018

## Jugadors destacats

* Agnaldo
* Albeneir
* Cléber
* Edmundo
* Jorge Fossati
* Sérgio Gil
* Valdo
* Marcos Assunção

## Enllaços externs

* Web oficial del club
# La Caleta

La Caleta és una petita platja urbana del municipi de Sitges (Garraf) situada a llevant de la platja d'Aiguadolç. Té una longitud de 24 metres i una amplada mitjana d'11 metres, formada per sorra mitjana i fina, còdols i blocs.

## Referències

* ↑ «Fitxes Sitges - Departament de Territori». Generalitat de Catalunya.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
# Dia Mundial per a la Prevenció del Suïcidi

El Dia Mundial per a la Prevenció del Suïcidi se celebra cada 10 de setembre amb l'objectiu de conscienciar la població que «el suïcidi es pot prevenir». Aquest esdeveniment és promogut, des del 2003, per l'Associació Internacional per a la Prevenció del Suïcidi (IASP), amb la col·laboració de la Federació Mundial per a la Salut Mental (WFMH) i l'Organització Mundial de la Salut (OMS). Segons l'OMS, «la prevenció del suïcidi és una necessitat que no s'ha abordat de forma adequada a nivell mundial degut bàsicament a la manca de sensibilització sobre la importància d'aquest problema i al tabú que l'envolta i que impedeix que se'n parli obertament». També alerta que «cada 40 segons una persona acaba amb la seva vida i que, amb 800.000 casos cada any, el suïcidi ja és la causa principal de defunció no natural entre la població mundial d'entre 15 i 29 anys. La taxa s'ha quadruplicat en aquesta franja d'edat des del 1980».
| 0 - 5  5 - 10 | 10 - 15  15 - 25 | 25 - 35  Majors de 35 | Sense dades |

## Temes per any

| Any | Tema |
| 2019 | «Treballant tots junts per a la prevenció del suïcidi» |
| 2018 | «Treballant tots junts per a la prevenció del suïcidi» |
| 2017 | «Pren-te un minut, salva una vida» |
| 2016 | «Connectar. Comunicar. Cuidar» |
| 2015 | «La prevenció del suïcidi: donar suport i salvar vides» |
| 2014 | «La prevenció del suïcidi: tot el món connectat» |
| 2013 | «Estigma: una barrera important en la prevenció del suïcidi» |
| 2012 | «La prevenció del suïcidi a tot el món: potenciant els factors de protecció i l'esperança» |
| 2011 | «La prevenció del suïcidi en les societats multiculturals» |
| 2010 | «Família, comunitat i suïcidi» |
| 2009 | «La prevenció del suïcidi en les diferents cultures» |
| 2008 | «Pensar globalment. Planificar nacionalment. Actuar localment» |
| 2007 | «Prevenció del suïcidi al llarg de la vida» |
| 2006 | «Més coneixement, més esperança» |
| 2005 | «La prevenció del suïcidi és cosa de tothom» |
| 2004 | «Salvant vides, retornant l'esperança» |
| 2003 | «El suïcidi es pot prevenir» |

## Vegeu també

* Suïcidi
* Salut Mental
* Dia Mundial de la Salut Mental
* Orgull boig

## Referències

* ↑ «Dia Internacional de la Prevenció del Suïcidi». Arxivat de l'original el 2020-08-15. [Consulta: 10 setembre 2019].
* 1 2 «Avui és el Dia Mundial per a la Prevenció del Suïcidi». [Consulta: 10 setembre 2019].
* ↑ «SitNews - Alaska Observes World Suicide Prevention Day and Alaska Suicide Prevention Month». [Consulta: 10 setembre 2019].
* ↑ Bhaya, Abhishek G «China leads the world in suicide prevention» (en anglès). CGTN, 10-09-2019 [Consulta: 10 setembre 2019].
* ↑ «Acabar amb el silenci que mata: Parlar del suïcidi per prevenir-lo», 09-09-2019. [Consulta: 10 setembre 2019].
* ↑ «Suicide rates, crude - Data by country». WHO, 05-04-2018.
# Litosinis

Els litosinis (Lithosiini) són una tribu de lepidòpters ditrisis de la família dels erèbids (Erebidae), subfamília Arctiinae.

## Sistemàtica

La tribu Lithosiini es va tractar prèviament com un tàxon de nivell superior, la subfamília Lithosiinae, dins de la família Arctiidae.
Els rangs de la família i les seves subdivisions es van reduir en una recent reclassificació, mantenint el contingut de la família i les seves subdivisions en gran part sense canvis. Aquests canvis en el rang han comportat canvis en els sufixos dels noms. La família Arctiidae en el seu conjunt es va reclassificar com la subfamília Arctiinae dins de la família Erebidae.
La subfamília original Lithosiinae es va reduir a la condició de tribu amb el nom de Lithosiini, i les seves tribus originals es van reduir a l'estat de subtribus canviant el sufix -ini a -ina (per exemple, Acsalini es va convertir en Acsalina).
Així, el nom actual "Lithosiini" que abans era usat per referir-se només a un subgrup de tot el grup (Lithosiinae), ara es refereix a tot el grup.
La sistemàtica de la tribu Lithosiini necessita ser revisada. Per exemple, les subtribus proposades Afridina, Cisthenina, Endrosina i Eudesmina requereixen la validació i la delimitació del contingut. La disposició seguida aquí es basa en la llista preliminar de consens de Savela (2007).

## Subtribus (abans tribus)

Molts gèneres de la tribu Lithosiini s'inclouen en les següents subtribus, mentre que els altres es col·loquen en Incertae sedis.
* Acsalina
* Cisthenina
* Endrosina
* Eudesmiina
* Lithosiina
* Nudariina
* Phryganopterygina

## Galeria

* Castabala roseata
* Cyana perornata
* Eugoa trifascia
* Lobobasis niveimaculata

## Referències

* ↑ «BioLib - Lithosiini» (en anglès). [Consulta: 26 juliol 2024].
* Savela, Markku (2007): Lithosiinae. Versió de 18-03-2007.

## Enllaços externs

* Biodiversidad Virtualː Lithosiini. (castellà).
* SCIBː 'Lithosiini.' (fr)
# Michael Mallin

Michael Mallin (Dublín, 1874 – 8 de maig de 1916) fou un rebel i socialista irlandès que va prendre part activa en l'Aixecament de Pasqua de 1916.
Mallin era el segon cap en el comandament de l'Exèrcit Ciutadà Irlandès sota la direcció de James Connolly i comandava la guarnició de Saint Stephen's Green a Dublín, juntament amb la Comtessa Markievicz. Era considerat com un comandant valent i competent, encara que l'atac a la guarnició sense ocupar els edificis dels voltants fou una errada evident (si aquest era no el pla de Mallin no és clar). Mallin es va rendir el diumenge 30 d'abril quan li ho va ordenar Connolly. Davant el consell de guerra va intentar minimitzar la seva participació, però fou condemnat a mort i afusellat el 8 de maig.
# Timpanoplàstia

La timpanoplàstia és l'operació quirúrgica realitzada per a la reconstrucció del timpà (membrana timpànica) i/o dels petits ossos de l'orella mitjana (ossicles).
# Fotogramas de Plata 1980

La 31a cerimònia de lliurament dels Premis Fotogramas de Plata, corresponents a l'any 1980, lliurats per la revista espanyola especialitzada en cinema Fotogramas, va tenir lloc el 10 de febrer de 1981, coincidint en uns dies amb la reaparició de la revista en la seva tercera etapa, ja que va tancar durant nou mesos. Es va celebrar a la discoteca Bocaccio de Barcelona i fou presentat per Mònica Randall. Després de l'entrega es va projectar la pel·lícula Kagemusha d'Akira Kurosawa.

## Candidatures
### Millor pel·lícula espanyola

| Pel·lícula | Director | Resultat |
| Gary Cooper, que estás en los cielos | Pilar Miró | Guanyadora |

### Millor pel·lícula estrangera

| pel·lícula | Director | Resultat |
| El meu oncle d'Amèrica | Alain Resnais | Guanyadora |

### Millor intèrpret de cinema espanyol

| Actriu | Pel·lícula | Resultat |
| Mercè Sampietro Óscar Ladoire | Gary Cooper, que estás en los cielos Ópera prima | Guanyadors |

### Millor intèrpret de cinema estranger

| Actriu | Pel·lícula | Resultat |
| Dustin Hoffman | Kramer contra Kramer | Candidat |
| Meryl Streep | Kramer contra Kramer | Candidata |
| Peter Sellers | Being There | Guanyadora |

### Millor intèrpret de televisió

| Intèrprete | Sèrie de televisió | Resultat |
| Ana Belén | Fortunata y Jacinta | Guanyadora |

### Millor intèrpret de teatre

| Intèrpret | Muntatge | Resultat |
| Julia Gutiérrez Caba | Petra Regalada | Guanyador |

### Millor activitat musical

| Intèrpret | Resultat |
| Miguel Ríos | Guanyador |

## Referències

* ↑ Reaparece la revista de cine "Fotogramas", 4 de febrer de 1981
* ↑ Oscar Ladoire: "el cinevitable es un frenesí"! La Vanguardia, 11 de febrer de 1981
* ↑ Entrega de los premios Fotogramas a El País, 11 de febrer de 1981

## Vegeu també

* Medalles del Cercle d'Escriptors Cinematogràfics de 1980
* 25a edició dels Premis Sant Jordi de Cinematografia

## Enllaços externs

* Consulta dels Fotogramas de Plata de l'any a l'IMDB
# Juan Jesús Castilla Polo

Juan Jesús Castilla Polo (Sant Sebastià, 1917) fou un militar espanyol.
Ingressà a l'Armada l'any 1936 des d'on var ser traslladat a Àfrica. Participa en la Guerra Civil Espanyola al costat del bàndol Nacional, essent ferit al front de Madrid (Brunete) el juliol de 1937,quan ocupava el grau d'alferes provisional de la formació d'infanteria "Grupo de Regulares de Alhucemas" (Ceuta).
El 1940 ingressà a l'"Escuela Naval Militar". Un cop finalitzats els estudis de capacitació assoleix el grau de tinent d'infanteria de marina (1941), ascendeix al grau de capità (1943) i, finalment, comandant (1954) destinat a Melilla, Cartagena i San Fernando (Cadis). L'últim període de la seva carrera militar es desenvolupa en el "Tercio Sur de la Infantería de Marina" de San Fernando des del qual passa a la reserva l'any 1959. L'any 1958 va rebre la "Cruz de la Real y Militar Orden de San Hermelegildo" de la qual fou baixa l'any 1966 per l'aplicació d'un expedient governatiu. Va contraure matrimoni amb Irene Raltschlag Calvo i va tenir un fill, Juan-José, i una filla, Maria del Pilar.

## Fons personal

El seu fons personal es conserva a l'Arxiu Nacional de Catalunya. La documentació fa referència principalment a la carrera militar de Juan Jesús Castilla Polo. S'ha conservat l'expedient militar, els fulls anuals de destinació, diversos exemplars de publicacions oficials, instàncies, certificats, circulars i correspondència referent a la pròpia carrera militar.

## Referències

* ↑ «Juan Jesús Castilla Polo». Arxiu Nacional de Catalunya. [Consulta: juny 2013].

## Enllaços externs

* Fons Juan Jesús Castilla Polo a l'Arxiu Nacional de Catalunya
# Mike McCarthy

Michael "Mike" Brian McCarthy (Brooklyn, Nova York, 26 de juny de 1968) va ser un ciclista estatunidenc que fou professional de 1990 a 1998. Va combinar la carretera amb la pista on va guanyar una medalla de d'or en la modalitat de Persecució en els Campionats del món de 1992.
Va participar també en dos Jocs Olímpics.

## Palmarès en ruta

* 1990
** 1r a la Bay Classic
* 1991
** Vencedor de 2 etapes a l'International Cycling Classic
** Vencedor de 2 etapes al Fresca Classic
* 1992
** Campió dels Estats Units en Critèrium
** 1r a la Bay Classic
* 1995
** Vencedor de 2 etapes al Tour de Taiwan
** Vencedor d'una etapa al Fresca Classic
** Vencedor d'una etapa al Redlands Classic
* 1996
** Vencedor d'una etapa al Rapport Toer
* 1997
** Vencedor d'una etapa al Redlands Classic
* 1998
** Vencedor de 2 etapes a la Volta al Japó

## Palmarès en pista

* 1992
** Campió del món en persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# The Stranger

«The Stranger o Stranger» té aquests significats:
# Fraccions equivalents

Per obtindre fraccions equivalents a una fracció donada, es multipliquen o divideixen els dos termes de la fracció per un mateix nombre diferent de zero. Són fraccions equivalents aquelles que representen el mateix nombre racional.

## Definició

Es defineix la relació entre dues fraccions $a/b$ i $c/d$ de la forma següent:
    $(a/b)R(c/d)\leftrightarrow a*d=b*c$
Així, dues fraccions estan relacionades si els productes creuats dels numeradors i dels denominadors són idèntics.
La relació definida d'aquesta manera és reflexiva, simètrica i transitiva. Per tant, es tracta d'una relació d'equivalència.

## Comprovació d'equivalència

Existeixen diferents mètodes per tal de comprovar si dues fraccions són o no són equivalents.

### Pas a forma decimal

Qualsevol fracció es pot transformar en un nombre decimal (però no sempre a la inversa). Per fer-ho es divideix el numerador entre el denominador, de la forma següent:
En primer lloc convertim la primera fracció:
    ${\frac {3}{4}}=3:4=0.75$
Després, convertim la segona fracció:
    ${\frac {12}{16}}=12:16=0.75$
Com que els nombres decimals coincideixen (0,75), podem assegurar que les fraccions ${\frac {3}{4}}$ i ${\frac {12}{16}}$ són equivalents.
Aquest mètode és especialment eficaç per tal de trobar entre moltes fraccions quines d'elles són equivalents entre si.

## Referències

* ↑ «Fraccions equivalents». edu365.cat. Arxivat de l'original el 2016-04-16. [Consulta: 25 novembre 2015].
* ↑ «Fraccions equivalents - Un exemple.». xtec.cat. [Consulta: 25 novembre 2015].
* ↑ «Fraccions equivalents». IES Berenguer d'Anoia. Arxivat de l'original el 2019-09-27. [Consulta: 25 novembre 2015].
# Legió XII Victrix

La Legió XII Victrix va ser una legió romana que només es coneix per unes inscripcions trobades a Estrasburg, ciutat que també acollia a la Legió VIII Augusta.
És possible que aquesta legió es reclutés cap a finals del segle iii i es dissolgués a principis del segle iv. Si va ser així, la va crear l'emperador Constanci I Clor (293-306), encara que se sap que les legions que va constituir portaven totes el cognomen de Flàvia, nom de la seva família. Per això alguns autors han dit que possiblement va ser una legió fundada a l'Imperi de les Gàl·lies (260-274). També podria haver-la creat Flavi Claudi Constantí o Constantí II (337-361), per substituir la Legió XXII Primigènia, que havia estat vençuda i destruïda a la batalla de Mursa Major.
Portava el mateix nom que la Legió XII Fulminata, coneguda també amb el cognomen de Victrix. La Notitia Dignitatum parla d'una Legio Flavia Victrix Constantina, que es pensa que era una legió diferent.

## Referències

* ↑ Lendering, Jona. «Legio XII Victrix» (en anglès). Livius.org. [Consulta: 27 octubre 2022].
* ↑ Notitia Dignitatum Occident., 5.252
# Dolor a la palpació

En medicina, el dolor a la palpació és un dolor o malestar que es produeix quan es toca una zona afectada. No s'ha de confondre amb el dolor que sent el pacient sense tocar-lo, que és el dolor genèric percebut directament pel pacient tot sol, mentre que el dolor a la palpació és un signe (reacció) que ha estat causat pel metge actuant sobre el pacient.
Es produeix quan una part del cos s'ha lesionat i queda sensible, mostrant dolor quan es palpa, és un dolor físic que es pot descriure amb diferents nivells d'intensitat (suau, fort, agut, etc.).
Es pot produir quan els músculs estan inflamats, ja sigui per estrès físic o per resposta immunitària. De vegades també és possible que es generi en fer certs tipus d'exercicis, si són activitats que poden causar estrès i tensió muscular.

## Dolor referit

Hi ha punts dolorosos a la palpació en zones molt sensibles d'un múscul que sent doloroses al tacte poden causar un dolor que es pot sentir en una altra zona del cos, anomenat en aquest cas, dolor referit.

## Referències

* ↑ «Optimot. Consultes lingüístiques».
* ↑ «Optimot. Consultes lingüístiques».
* ↑ «Point tenderness - abdomen». [Consulta: 14 febrer 2015].
* ↑ «Optimot. Consultes lingüístiques».
# Litotomia

La litotomia (del grec λίθος lithos, pedra i τέμνω otomia, tallar, que significa «secció de la pedra») és un terme mèdic que descriu una antiga intervenció quirúrgica amb la qual hom tallava i dividia la pedra a la bufeta mitjançant el litòtom. Hom l'hauria denominada l'«operació de la talla» -en la qual hom tall la carn, però no la pedra- per abús del llenguatge.
Aquesta operació és molt antiga, i Hipòcrates (460-375 aC) en prohibí l'exercici en el seu jurament a causa de la seva perillositat: «Jo no practicaria pas l'operació de la talla, jo la deixaria a la gent que se n'ocupa», car pensava que qualsevol atac a la bufeta, segons la teoria dels humors, era mortal.

## Representació en la pintura

La litotomia o «extracció de la pedra de la follia» ha estat representada per diversos pintors flamencs dels seglex XV i XVI.
* La litotomia (o La cura de la follia) per Hieronymus Bosch, oli sobre fusta, 48 × 35 cm (1488-1516) Museu del Prado, Madrid
* L'excisió de la pedra de la follia de Jan Sanders van Hemessen, 1555, Museu del Prado, Madrid
* Un cirurgià extraient la pedra de la follia, per Pieter Huys, Wellcome Library, Londres
* L'excisió de la pedra de la follia, per Pieter Brueghel el Vell, còpia executada vers el 1520, Museu del Prado, Madrid.
* L'extracció de la pedra de la follia, anònim, segle xvii, Museu Boijmans Van Beuningen, Rotterdam

## Notes i referències

* 1 2 http://remacle.org/bloodwolf/erudits/Hippocrate/serment.htm#4 al web «L'antiquité grecque et latine» http://remacle.org, consultat l'11 de desembre del 2015 (francès)
* ↑ Diccionari de l'Acadèmia francesa (8ena edició, 1932-1935)
* ↑ «Litotomia». Gran Enciclopèdia Catalana. Barcelona: Grup Enciclopèdia Catalana.
* ↑ G. Androutsos, La taille vésicale et le serment hippocratique, Prog. Urol., 1995; 5 p. 426-440. Texte complet Arxivat 2005-11-02 a Wayback Machine. a http://www.urofrance.org, pàgina consultat el 22 de gener del 2008.
* ↑ La taille vésicale, une opération redoutable Arxivat 2013-09-02 a Wayback Machine., a http://www.musees-haute-normandie.fr, pàgina consultada el 22 de gener del 2008.
# Jozef Horemans

* No s'ha de confondre amb el també ciclista Jan-Jozef Horemans.
Jozef "Kemper" Horemans (Hulshout, 8 de setembre de 1910 - Duffel, 24 d'octubre de 1977) va ser un ciclista flamenc que va ésser professional entre 1931 i 1939. La seva victòria més important és al Premi Nacional de Clausura.

## Palmarès

* 1933
** 1r a la Brussel·les-Oupeye
* 1934
** 1r a la Premi Nacional de Clausura
* 1936
** 3r a la Lieja-Bastogne-Lieja
* 1938
** 3r a la Premi Nacional de Clausura

### Resultats al Tour de França

* 1933. Abandona a la 9a etapa.

## Enllaços externs

* Palmarès a cyclebase.nl
* Palmarès a museociclismo.it
* Palmarès a sitiodeciclismo.ne